C 229/13

Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2020/C 229/06)

Ezen értesítés közzétételére az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„RUCHÈ DI CASTAGNOLE MONFERRATO”

Hivatkozási szám: PDO-IT-A1258-AM03

Az értesítés időpontja: 2020.5.4.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. A Riserva típus hozzáadása

Leírás: A „Ruchè di Castagnole Monferrato”Riserva típusának hozzáadása

Indokolás: Bár az OEM jelenleg csak a standard „Ruchè di Castagnole Monferrato” borok előállítására vonatkozik, a helyi termelők már jó ideje készítenek fakádakban, illetve fahordókban érlelt borokat. A tapasztalatok alapján indokolt a Riserva típus hozzáadásával megkülönböztetni az érlelt borokat, amelyeket az előírások szerint legalább 24 hónapig, és ebből legalább 12 hónapig fakádakban kell érlelni. Az érlelési folyamat kiemeli e nagyra értékelt borok érzékszervi jellemzőit: összetettebbé teszi az aromákat, eleganciát, tökéletes egyensúlyt és enyhe tanninos jegyet kölcsönöz a bor ízének, továbbá intenzívebb és hosszabb lecsengést biztosít. Az OEM tehát gazdagodik az ilyen típusú, strukturáltabb borok hozzáadásával, amelyeket a fogyasztók különösen az EU-n kívüli országokban, például Japánban és az Egyesült Államokban becsülnek nagyra. A módosítás a termékleírás 1., 4., 5., 6. és 7. cikkére és az egységes dokumentum 4. pontjára vonatkozik.

2. Maximális hozamok

Leírás: A hektáronkénti borhozam beillesztése az új Riserva típus esetében

Indokolás: Egy új típus, a „Ruchè di Castagnole Monferrato”Riserva hozzáadása szükségessé teszi a megfelelő hozamok meghatározását. Ugyanazokat a határértékeket alkalmazták, mint a standard borok esetében, azaz a hozamok hektáronként 9 tonna szőlő és 63 hektoliter bor. Mivel ezek már most is nagyon szerény hozamok, a Riserva borok esetében is megfelelőek. Az oltalom alatt álló eredetmegjelöléssel ellátott borok termelői ugyanis gyakran még tovább csökkentik a terméshozamot, amikor folyamatosan javítani kívánják azon borok minőségét, amelyeket érlelésnek vetnek alá. Ez a módosítás az egységes dokumentum 5.b) pontját (Maximális hozamok), valamint a termékleírás 4. és 5. cikkét érinti.

3. Borkészítési eljárások

Leírás: A „Ruchè di Castagnole Monferrato”Riserva minimális érlelési idejének meghatározása

Indokolás: A termékleírásban meg kell határozni, hogy a jelenlegi jogszabályoknak megfelelően a Riserva kifejezés használatához a vörösborokat legalább két évig érlelni kell.

Ez a módosítás a termékleírás 5. és 7. cikkét érinti.

4. A bor(ok) leírása

Leírás: Az új típus, a „Ruchè di Castagnole Monferrato”Riserva leírásának hozzáadása

Indokolás: Az új „Ruchè di Castagnole Monferrato”Riserva bortípus felvétele azzal jár, hogy meg kell határozni azokat az érzékszervi és kémiai/fizikai jellemzőket, amelyekkel a boroknak a fogyasztás során rendelkezniük kell.

Ez a módosítás a termékleírás 6. cikkét (A fogyasztásra vonatkozó jellemzők) és az egységes dokumentum 4. pontját (A bor(ok) leírása) érinti.

5. A Riserva hagyományos kifejezés

Leírás: A Riserva kifejezés használata

Indokolás: A termékleírásban már szerepel, hogy a Riserva kifejezés a legalább két évig érlelt borok megnevezésére és címkézéséhez használható. A Riserva borok azon fogyasztók körében kedveltek, akik a „Ruchè di Castagnole Monferrato” OEM előállítási területéről származó, hagyományosan fakádakban és fahordókban történő érleléssel előállított borokhoz hasonló, strukturáltabb borokat értékelik. A kifejezés használatának köszönhetően a piacon a borok szélesebb választéka kínálható.

Ez a módosítás az egységes dokumentum 1.3.2.b) pontját (Egyéb információk – hagyományos kifejezések) érinti.

6. Záróelemek

A standard „Ruchè di Castagnole Monferrato” borok esetében használható záróelemek már nem korlátozódnak parafadugókra. A koronakupakok kivételével most már lehetőség van a hatályos jogszabályok által engedélyezett bármely záróelem használatára. Ez nagyobb rugalmasságot biztosít, lehetővé téve a gyártók számára, hogy új lezárási lehetőségekkel kísérletezzenek, és lehetőséget biztosít számukra, hogy az EU-n belül és kívül egyaránt hozzáférjenek a különböző piacokhoz.

A „Ruchè di Castagnole Monferrato”Riserva esetében az egyetlen engedélyezett záróelem egy darab természetes parafából vágott dugó, mivel ez tekinthető a legjobb választásnak e réspiaci termék presztízsének és minőségének közvetítésére.

A módosítás a termékleírás 8. cikkét és az egységes dokumentum 9. pontjában (További alapvető feltételek) „A címkézésre vonatkozó kiegészítő rendelkezések” részt érinti.

7. Helyesbítések

— A termékleírás 6. cikkének (2) bekezdését törölték, mivel egy olyan szabályra hivatkozott, amely már nincs hatályban.

— A termékleírás 10. cikkében (Ellenőrző szerv) szereplő jogszabályi hivatkozások aktualizálásra kerültek.

— A Védelmi Egyesületnek az egységes dokumentum 1.2.1. pontjában szereplő kapcsolattartási adatait frissítették.

EGYSÉGES DOKUMENTUM

1. A termék elnevezése

Ruchè di Castagnole Monferrato

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

Standard „Ruchè di Castagnole Monferrato”, beleértve a fajtaborokat is

Szín: rubinvörös, enyhe lilás, néha narancssárgába hajló tónussal.

Illat: intenzív, hosszan tartó, enyhén aromás és gyümölcsös; kellő érleléssel fűszeres jegyek is kialakulhatnak.

Íz: száraz, kerek, harmonikus, néha mérsékelten tanninos és közepesen testes, enyhén aromás lecsengéssel, esetenként fás jegyekkel.

Minimális összes alkoholtartalom (térfogatszázalék): 12,5 térfogatszázalék

Minimális cukormentes kivonat: 21 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,0 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

„Ruchè di Castagnole Monferrato” Riserva

Szín: narancssárga felé hajló rubinvörös.

Illat: intenzív, hosszan tartó, enyhén aromás és fűszeres.

Íz: száraz, kerek, harmonikus, néha enyhén tanninos és közepesen testes, enyhén aromás lecsengéssel és fás jegyekkel.

Minimális összes alkoholtartalom (térfogatszázalék): 12,5 térfogatszázalék (legalább 12,5 térfogatszázalék fajtaborok esetében)

Minimális összes savtartalom: 4,0 g/l.

Minimális cukormentes kivonat: 21,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,0 Maximális illósavtartalom (milliekvivalens/liter): Maximális összes kén-dioxid-tartalom (mg/l):

5. Borkészítési eljárások

a) Különleges borászati eljárások

NINCSENEK

b) Maximális hozamok

„Ruchè di Castagnole Monferrato”

63 hektoliter hektáronként

„Ruchè di Castagnole Monferrato”Riserva

63 hektoliter hektáronként

6. Körülhatárolt földrajzi terület

A termőterületet Castagnole Monferrato, Grana, Montemagno, Portacomaro, Refrancore, Scurzolengo és Viarigi települések alkotják, amelyek a piemonti régióban, Asti megyében találhatók.

7. Fontosabb borszőlőfajták

Barbera N.

Brachetto N.

Ruchè N.

8. A kapcsolat(ok) leírása

„Ruchè di Castagnole Monferrato” DOCG

A DOCG területének hét települése egy kis szőlőtermő területet alkot Monferrato Asti megyéhez tartozó részén, a Tanaro folyó bal partján. A területet alacsony dombok jellemzik, továbbá a Monferrato régió márgájának és Asti megye pliocén kori homokos talajainak köztes egyvelegét alkotó talajok borítják, amelyekben a csak itt megtalálható helyi szőlőfajtát, a Ruchè-t termesztik. A kizárólag ebből a fajtából történő borkészítés szokása, valamint a száraz, kiváló minőségű borok előállításának helyi tradíciója elsősorban Luigi Cauda plébánosnak köszönhető, aki az 1960-as években szolgált Castagnole-ban szolgált.

9. További alapvető feltételek (csomagolás, címkézés, egyéb követelmények)

Záróelemek

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Ruchè di Castagnole Monferrato” borok esetében – a koronakupakok kivételével – bármilyen, a hatályos jogszabályok által engedélyezett záróelem használható.

A „Ruchè di Castagnole Monferrato”Riserva esetében az egyetlen engedélyezett záróelem az egy darab természetes parafából vágott dugó.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/15369

(1) HL L 9., 2019.1.11., 2. o.